Leipalingis
Leipalingis – miestelis Druskininkų savivaldybėje, 11 km į šiaurės vakarus nuo Druskininkų, prie kelių  180  Druskininkai–Leipalingis–Seirijai ,  133  Merkinė–Leipalingis  ir  134  Leipalingis–Lazdijai–Kalvarija  sankryžos. Seniūnijos centras. Stovi Leipalingio Švč. Mergelės Marijos Ėmimo į dangų bažnyčia (pastatyta 1821 m.), Leipalingo dvaro oficina ir kraštotyros muziejus, yra Leipalingio pagrindinė mokykla, biblioteka, paštas (LT-67027). Stovi Lietuvos nepriklausomybės dešimtmečio paminklas (pastatytas 1928 m. kaip Žuvusiųjų dėl Lietuvos laisvės paminklas; aut. B. Svecevičius, skulp. Beselis Solonickis-Molchis; po karo nugriautas, 1989 m. atstatytas), šalia – Šv. Agotos koplyčia (XX a. pr.). 2000 m. pastatytas paminklas Lietuvos partizanams.